CELEX: 62022CN0119
Language: et
Date: 2022-02-17 00:00:00
Title: Kohtuasi C-119/22: Eelotsusetaotlus, mille on esitanud Markkinaoikeus (Soome) 17. veebruaril 2022 – Teva BV ja Teva Finland Oy versus Merck Sharp & Dohme Corp.

25.4.2022   
            
            
               ET
            
            
               Euroopa Liidu Teataja
            
            
               C 171/19
            
         
      Eelotsusetaotlus, mille on esitanud Markkinaoikeus (Soome) 17. veebruaril 2022 – Teva BV ja Teva Finland Oy versus Merck Sharp & Dohme Corp.
      (Kohtuasi C-119/22)
      (2022/C 171/25)
      Kohtumenetluse keel: soome
      
         Eelotsusetaotluse esitanud kohus
      
      Markkinaoikeus
      
         Põhikohtuasja pooled
      
      
         Kaebajad: Teva BV ja Teva Finland Oy
      
         Vastustaja: Merck Sharp & Dohme Corp.
      
         Eelotsuse küsimused
      
      
                  1.
               
               
                  Milliseid kriteeriume tuleb kohaldada, et otsustada, millal ei ole tootele veel antud täiendava kaitse tunnistust Euroopa Parlamendi ja nõukogu 6. mai 2009. aasta määruse (EÜ) nr 469/2009 (1) ravimite täiendava kaitse tunnistuse kohta (täiendava kaitse tunnistuse määrus) artikli 3 punkti c alusel?
               
            
                  2.
               
               
                  Kas võib eeldada, et täiendava kaitse tunnistuse määruse artikli 3 punktis c nimetatud tingimuse hindamine erineb selle määruse artikli 3 punktis a nimetatud tingimuse hindamisest, ja kui jah, siis mil viisil?
               
            
                  3.
               
               
                  Kas Euroopa Kohtu otsustes C-121/17 (2) ja C-650/17 (3) toodud selgitusi täiendava kaitse tunnistuse määruse artikli 3 punkti a tõlgendamise kohta tuleb täiendava kaitse tunnistuse määruse artikli 3 punkti c tingimuse hindamisel pidada asjakohaseks, ja kui jah, siis mil viisil? Selles osas viidatakse eelkõige nimetatud kohtuotsustes esitatud selgitustele täiendava kaitse tunnistuse määruse artikli 3 punkti a kohta, mis puudutavad:
                  
                              —
                           
                           
                              patendinõudluste olulist tähtsust ning
                           
                        
                              —
                           
                           
                              juhtumi hindamist vastava ala asjatundja seisukohast ja lähtuvalt tehnika tasemest aluspatendi esitamisel või prioriteedikuupäeval.
                           
                        
            
                  4.
               
               
                  Kas aluspatendi mõisted „leiutustegevuse keskne osa“, „keskne leiutustegevuse tulemus“ ja/või „leiutise ese“ on täiendava kaitse tunnistuse määruse artikli 3 punkti c tõlgendamisel olulised ja juhul, kui mõned või kõik need mõisted on olulised, kuidas tuleb nendest mõistetest täiendava kaitse tunnistuse määruse artikli 3 punkti c tõlgendamisel aru saada? Kas nimetatud mõistete kasutamisel on vahet, kas tegemist on ühest toimeainest koosneva tootega (nn üksiktoode) või tootega, mille puhul on tegemist toimeainete kombinatsiooniga (nn kombineeritud toode), ja kui jah, siis millises osas? Kuidas hinnata viimati nimetatud küsimust juhul, kui aluspatent sisaldab ühelt poolt üksiktoote patendinõudlust ja teiselt poolt kombineeritud toote patendinõudlust, kusjuures viimati nimetatud patendinõudlus käsitleb toimeainete kombinatsiooni, mis koosneb üksiktoote toimeainest ja lisaks ühest või mitmest toimeainest vastavalt teadaolevale tehnika tasemele?
               
            
         (1)  ELT 2009, L 152, lk 1.
      
         (2)  Euroopa Kohtu 25. juuli 2008. aasta otsus Teva UK Ltd jt vs. Gilead Sciences Inc. (C-121/17, EU:C:2018:585).
      
         (3)  Euroopa Kohtu 30. aprilli 2020. aasta otsus Royalty Pharma Collection Trust vs. Deutsches Patent- und Markenamt (C-650/17, EU:C:2020:327).